**F**ondul **S**ocial **E**uropean

**P**rogramul **O**perațional **C**apital **U**man 2014-2020

Axa prioritară 6 – Educaţie şi competenţe

Prioritatea de investiții 10.iv

Obiectivul specific 6.13 / 6.14

Titlul proiectului: STAGIAR 2020 - Stagii de practica transdisciplinare dedicate elevilor, POCU/633/6/14/132828

**ANUNȚ SELECȚIE GRUP ȚINTĂ**

**Proiect STAGIAR 2020 - ”Stagii de practică transdisciplinare dedicate elevilor”**

**POCU/633/6/14/132828**

**Axa Prioritară: *Educație și competențe***

**Operațiunea: *Creșterea***

***participării la programe de învățare la locul***

***de muncă a elevilor și ucenicilor din***

***învățământul secundar și terțiar nonuniversitar,***

***cu accent pe sectoarele***

***economice cu potențial competitiv***

***identificate conform SNC și din domeniile***

***de specializare inteligentă conform SNCDI***

**Titlul proiectului: STAGIAR 2020 - Stagii de practica transdisciplinare dedicate elevilor, POCU/633/6/14/132828**

**BENEFICIAR:**

* **INSPECTORATUL ȘCOLAR JUDEȚEAN ILFOV**

**PARTENERI:**

* **CENTRUL JUDETEAN DE RESURSE SI DE ASISTENTA EDUCATIONALA ILFOV**

**OBIECTIVUL GENERAL AL PROIECTULUI:**

Scopul proiectului constă în creșterea ratei de participare a elevilor din învățământul terțiar non-universitar la programe de învățare la locul de muncă, prin participarea unui număr de 164 elevi la activități relevante și obligatorii precum stagii de practică, ședințe de consiliere și orientare în carieră, precum și participarea în cadrul unui program inovativ de antreprenoriat prin planificarea, organizarea și implementarea unui de tip „Firme de exercițiu”, activități implementate prin realizarea unor parteneriate sustenabile cu sectorul privat, inclusiv cu entități din sectoarele economice cu potențial competitiv identificate conform SNC și din domeniile de specializare inteligentă conform SNCDI, menite să faciliteze accesul elevilor în tranziția acestora de la educație la un loc de muncă.

Totodată, sustenabilitatea instituțională, precum și a programelor educaționale va fi asigurată prin diseminarea, transferul și valorificarea bunelor practici dezvoltate în cadrul proiectului la nivel local și regional prin crearea unui sistem de informare coordonată între sectorul privat/angajatori și mediul preuniversitar.

**Descrierea grupului țintă:**

Grupul țintă al proiectului cuprinde un număr total de **164 elevi** înmatriculați în cadrul a două unități de învățământ din județul Ilfov, **Liceul Tehnologic "Vintilă Brătianu" Dragomirești Vale** și **Liceul Tehnologic "Dumitru Dumitrescu" Buftea**, din care minimum 15% dintre aceștia sunt persoane din mediul rural.

Grupul țintă participant la activitățile proiectului va fi selectat din randul elevilor înmatriculați în unitățile de învățământ Liceul Tehnologic "Vintilă Brătianu" Dragomirești Vale și Liceul Tehnologic "Dumitru Dumitrescu" Buftea, din **domeniile Agricultură, Construcții, instalații și lucrări publice, Economic, Electric și Mecanică**.

**Activități cu grupul țintă:**

A. În cadrul Activității „**A3 Organizarea de stagii de pregătire practică pentru elevi**” un număr de 164 elevi vor beneficia de stagii de pregătire practică menite a facilita dezvoltarea competențelor și aptitudinilor elevilor specifice domeniilor Agricultură, Construcții, instalații și lucrări publice, Economic, Electric și Mecanică. La finalizarea fiecărei etape de derulare a stagiilor de practică se vor promova performanțele deosebite obținute de elevi în cadrul stagiilor de pregătire practică prin organizarea unui concurs în cadrul căruia se vor oferi premii în conformitate cu prevederile ”Metodologiei de desfășurare a concursurilor cu premii”. Elevii vor intra în contact direct cu un mediu de lucru profesionist, acumulând informații cu caracter transversal legate de fluxurile de lucru dintr-o companie, beneficiind de oportunitatea de a înțelege activitățile specifice din cadrul unor firme din domeniile Agricultură, Construcții, instalații și lucrări publice, Economic, Electric și Mecanică.

B. În cadrul Activității „**A4 Dezvoltarea și implementarea serviciilor de consiliere și orientare profesională pentru elevi**” un număr de 164 elevi vor fi sprijiniți în alegerea și dezvoltarea unei cariere de succes, prin furnizarea unor sesiuni de consiliere și orientare profesională, individuale și de grup cu respectarea metodologiei de organizare a serviciilor de consiliere și orientare profesională, precum și a materialelor suport, axate pe dobândirea de competențe care răspund necesităților pieței muncii. De asemenea, pentru creșterea angajabilității elevilor se va derula un set de activități ce constau în vizite de studiu, identificarea de locuri de muncă corelate cu cunoștințele dobândite de grupul țintă, precum și monitorizarea angajații grupului țintă.

C. În cadrul Activității „**A5 Derularea unui program inovativ de antreprenoriat destinat elevilor implicați în activitățile proiectului**” un număr de 164 elevi vor participa în cadrul unui program antreprenorial inovativ adaptat elevilor implicați în activitățile proiectului, în scopul însușirii de către elevi a unor noțiuni specifice privind dezvoltarea și administrarea unei afaceri, urmărindu-se un model de plan de afaceri. În cadrul programului antreprenorial elevii vor avea posibilitatea participării în cadrul a două competiții de planuri de afaceri, în cadrul cărora vor fi premiați pe baza unei grile de evaluare, elevii cu cele mai bune rezultate în cadrul activității. Concomitent cu activitatea de antreprenoriat, elevii vor putea participa la cel de al doilea program inovativ derulat de către Liderul de Parteneriat, ce implică planificarea, organizarea și implementarea unor Firme de exercițiu, oferindu-le posibilitatea acestora de a realiza o completare a noțiunilor dobândite în cadrul celor două programe.

**Selecția grupului țintă:**

***Considerente generale:***

Activitatea se va derula prin patru apeluri publice de înscriere, două în anul 1 și două în anul 2.

Grupul țintă participant la activitățile proiectului va fi selectat din rândul elevilor înmatriculați în unitățile de învățământ Liceul Tehnologic "Vintilă Brătianu" Dragomirești Vale și Liceul Tehnologic "Dumitru Dumitrescu" Buftea, din domeniile Agricultură, Construcții, instalații și lucrări publice, Economic, Electric și Mecanică.

Proiectul prevede pentru grupul țintă un număr de 164 elevi, din care:

- Domeniul Agricultură – 32 elevi

- Domeniul Construcții, instalații și lucrări publice - 17 elevi

- Domeniul Economic – 40 elevi

- Domeniul Electric – 37 elevi

- Domeniul Mecanică – 38 elevi.

***Criteriile de eligibilitate și selecție a grupului țintă:***

• Elevul să fie înmatriculat într-una din următoarele unități școlare: Liceul Tehnologic "Vintilă Brătianu" Dragomirești Vale, Liceul Tehnologic "Dumitru Dumitrescu" Buftea;

• Elevul să aibă domiciliul în alt județ decât București - Ilfov, într-una din în regiunile mai puțin dezvoltate ale României: Nord-Est, Sud-Est, Sud Muntenia, Sud-Vest Oltenia, Vest, Nord-Vest și Centru;

• Elevul să aibă prevăzută disciplina de practică în anul școlar în curs;

• Elevul nu a mai participat la un stagiu de practică similar finanțat din Fondul Social European prin Programul Operațional Capital Uman 2014-2020 (POCU).

***Documente necesare:***

Înscrierea în grupul țintă al proiectului este voluntară și constă în transmiterea dosarului complet de înregistrare în grupul țintă, urmată de depunerea documentelor în format original.

Lista documentelor (opis\_documente\_GT.docx) precum și documentele sunt atașate prezențului anunț.

Pentru a participa la procedura de selecție a grupului țintă pentru proiectul STAGIAR 2020 - ”Stagii de practică transdisciplinare dedicate elevilor”, se va întocmi și transmite pe adresa de email dedicată, [stagiar@isjilfov.ro](mailto:stagiar@isjilfov.ro), un dosar cu următorul conținut:

1. Copie după Cartea de identitate a elevului față-verso;

2. Copie după certificatul de naștere al elevului;

3. Copie după cartea de identitate a părintelui (dacă elevul este minor);

4. Formularul de înregistrare individuală a participanților la operațiunile finanțate prin POCU 2014-2020 (04\_FIP.pdf);

5. Adeverința eliberată de liceu pentru demonstrarea eligibilitatii, din care reiese calitatea de elev al liceului, domeniul, nivelul de învățământ, clasa de studiu (05\_Adeverinta\_liceu\_STAGIAR.pdf)

6. DECLARAȚIE PE PROPRIE RĂSPUNDERE privind acordul de participare și prelucrarea datelor cu caracter personal (06\_Declaratie\_GDPR\_STAGIAR.pdf)

7. Acord utilizare materiale de promovare (07\_Acord\_promovare\_STAGIAR.pdf)

După evaluarea dosarului și admiterea elevului în grupul țintă, documentele vor fi depuse fizic, în original, conform unei proceduri conforme cu contextul pandemic al etapei.

**CALENDAR SELECȚIE A DOUA SERIE A GRUPULUI ȚINTĂ:**

25-29 octombrie 2021 - transmiterea dosarelor;

1-4 noiembrie 2021– evaluarea dosarelor;

5 noiembrie 2021- afișarea rezultatelor.

***Persoane de contact:***

**Liceul Tehnologic "Vintilă Brătianu" Dragomirești Vale**: Responsabil comunicare grup țintă 1 – IONESCU DANIELA, email: danielaionescu@isjilfov.ro

**Liceul Tehnologic "Dumitru Dumitrescu" Buftea**: Responsabil comunicare grup țintă 2 – FĂTU CAMELIA, email: cameliafatu@isjilfov.ro